Vanha Joutsen

## Vanha Joutsen (Miikka)

* Joutsenten vanhin, uskonmies
* **Ikä:** n.35
* **Taidot:** First Aid, Chemical ingredient production (White)

### Lyhytkuvaus

Vanha Joutsen (aka Vanha) on vastuullisuutta, puhtautta ja uskoa korostava Joutsen. Hän pyrkii olemaan toimissaan tarkoituksen ja uskonsa mukainen. Näistä syistä hän mielellään mietiskelee/meditoi löytääkseen vastauksia ja sisäisen rauhansa vaativissa tilanteissa. Jos Vanhaa ei näy kaupungissa, hän on todennäköisesti Joutomaalla, missä mies on lähempänä Elämänpuuta.

Persoonana Vanha on lämmin ja vakavalta vaikuttava hahmo. Jos kuu ja tähdet asettuvat oikein, Vanha voi hieman hullunkurisesti ehdottaa osallistumista Juggernaut-turnaukseen, yöllistä kävelyä, illanviettoa kapakassa tai jotain muuta ei-niin-vakavaa tekemistä. Heimo on yhtä perhettä Vanhalle. Heimon ja sen uskon puolustamiseksi sekä muiden syiden vuoksi hän on valmistautunut konfliktitilanteisiin.

### Historia ja lähtö

#### Lapsuus ja nuoruus

Vanha syntyi Järvi-Suomen Joutsenkylään shamaaniperheeseen ja sai ristiäisnimekseen Joukhainen. Hän varttui onnellisessa perheessä, mutta kovan uskonnollisen kurin alla. Vanhemmat pyrkivät iskostamaan kasvatuksessa jo varhain uskon ja tradition merkityksen jokaisen Joutsenen elämässä. He pyrkivät kasvattamaan lapsistansa shamaaneja jatkamaan perheensä ammattia uskoa ja perinteitä kunnioittaen.

Kasvaessaan Joukhainen alkoi nähdä maailmaa uudessa valossa. Hänelle selvisi, ettei hänen perheensä ollut Kylän vanhimman, Kyhmyjoutsenen, suosiossa erinäisten mielipide-erojen ja Kyhmyjoutsenen pelon menettää valta-asemansa. Tämä näkyi heidän joka päiväisessä elämässään, mutta Joukhainen ja hänen perheensä pysyivät vahvoina.

#### Aikuisuus

Joukhaisen vanhempien kasvatus tarkoituksellisuus näkyi hänen varhaisaikuisuudessa, kun hän aloitti shamaanin ammatin. Ensimmäinen suuri askel hänelle ammatissaan oli kun hän huomasi Tuonen Joutsenen tilan. Joukhainen ei voinut katsoa sivusta Tuonen hälyttävää tilannetta ja päätti huolehtia hänestä muutamien Joutsenten varoituksista huolimatta. Ehkä Joukhainen ajatteli pystyvänsä samaistuvansa Tuonen kokemuksiin tai auttamisen olevan Joukhaiselle eräänlainen tulikaste. Ken tietää.

Vanhempiensa kuoltua Joukhainen huomasi ajattelevansa enemmän elämän katoavaisuutta ja perhettä. Onko hänen velvollisuus suvun ainoana jatkaa suvun verilinjaa eteenpäin? Mitä hänen tulisi tehdä? Pitkän pohdinnan tuloksena hän tutustui ja avioitui nuoremman, hedelmällisen oloisen Joutsenen, Valkean Joutsenen kanssa. Avio noudatti Joutsenten perinteitä, jonka takia se solmittiin yksiaviolliseksi ja koko elämänpituiseksi. Joukhainen oli tällöin 30-vuotias.

#### Matkalle lähteminen

Eräänä päivänä tapahtui täysin tavallista poikkeavaa, kun Kylää lähestyi epätavallisen iso joukko ihmisiä. Tämän lisäksi se, että Kylän ulkopuolella olevien silminnäkijöiden mukaan joukkio koostuisi shamaaneista ja muista tutuista, mutta silti vieraista henkilöistä, oli eriskummallinen.

Tämä joukkio esittäytyi Tuhkan Lapsiksi. He olivat kertomiensa mukaan tulleet kaukaa Pohjoisesta Lapista ja kulkevansa Kylmän Kuoleman edellä. He messusivat saman Kylmän Kuoleman tulevan ulottumaan jopa Joutsenten Kylään asti, jolloin kaikki sen asukit tulisivat kokemaan hitaan ja tuskaisen kohtalon. Joukhainen näki Tuhkan Lapsissa mahdollisuuden lähteä Kylästä, joka jättäisi hänen perheensä epäsuosio-ongelmat taakse ja samalla varmistaen perheensä tulevaisuuden, jos vieras Heimo olisikin oikeassa.

Joukhainen, Valkea ja Tuoni sopivat Tuhkan Lasten johtajan Karhun kanssa sopimuksen mukaanlähtemisestä. He kolme auttaisivat Tuhkan Lapsia selviytymään kohti Etelää, niin he saisivat kulkea heidän kanssaan samaa matkaa.

### OldTown

Vanha Joutsen on asunut OldTownissa vuoden ajan Tuhkan Lapsien kanssa. Kaupungissa vietetyn ajan aikana Heimo on alkanut muodostua pysyvästi kiinteäksi osaksi Vanhan elämää, mutta hän on elänyt tiiveinten Valkean, Tuonen ja Siilin kanssa.

OldTown 2115:ssa Harakka paljasti ilouutisen: Valkea odottaa Vanhan lasta. Raskaus eteni ongelmitta ja aika oli täynnä onnellista odotusta. Siitä huolimatta synnytys oli vaikea ja vaati miltei Valkean hengen, joka olisi tapahtunutkin ilman Harakan apua synnytyksen aikana. Syntyneelle tyttölapselle annettiin nimi Loimu.

Valkea ja Vanha tekivät yksimielisesti vaikean päätöksen lähettää muutama kuukautinen Loimu kummisetänsä Tuonen kanssa takaisin Järvi-Suomeen. Loimu ja Tuoni liittyisivät muun heimon matkaan kohti Lappia, jonka aikana Tuoni jättäisi Loimun Joutsenten kylään (jos sitä vielä on) kasvamaan turvallisesti ja luonnon keskellä.